สถานีสำโรง

สถานีสำโรง (Samrong station) เป็นสถานีรถไฟฟ้าในอำเภอเมืองสมุทรปราการ จังหวัดสมุทรปราการ ในเส้นทางรถไฟฟ้าบีทีเอส สายสุขุมวิท และรถไฟฟ้ามหานคร สายนัคราพิพัฒน์

**สถานีรถไฟฟ้าบีทีเอส สายสุขุมวิท สถานีสำโรง**
สถานีสำโรง (รหัส: E15) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิทช่วงแบริ่ง–สมุทรปราการ โดยยกระดับเหนือถนนสุขุมวิทบริเวณสะพานข้ามคลองสำโรง อำเภอเมืองสมุทรปราการ จังหวัดสมุทรปราการ เป็นสถานีต้นทางของในเส้นทางช่วงแบริ่ง–สมุทรปราการ และเป็นสถานีรถไฟฟ้าบีทีเอสสถานีแรกที่ตั้งอยู่นอกเขตกรุงเทพมหานคร นอกจากนี้ สถานีสำโรงยังเชื่อมต่อรถไฟฟ้ามหานคร สายนัคราพิพัฒน์ ด้วยทางเดินยกระดับบริเวณด้านใต้ของสถานี

**ที่ตั้ง**
ถนนสุขุมวิท ระหว่างสะพานข้ามคลองสำโรงกับทางแยกเทพารักษ์ ในพื้นที่ตำบลสำโรงเหนือ อำเภอเมืองสมุทรปราการ จังหวัดสมุทรปราการ
บริเวณสถานีสำโรงนี้เป็นจุดเชื่อมต่อการเดินทางที่สำคัญจุดหนึ่งของสมุทรปราการ เนื่องจากเป็นย่านการค้าแหล่งใหญ่ มีชุมชนอย่างหนาแน่น มีแยกเทพารักษ์ที่เชื่อมต่อไปยังถนนศรีนครินทร์ และอำเภอบางพลี ใกล้กันยังมีทางแยกปู่เจ้าสมิงพรายที่สามารถเชื่อมไปยังแม่น้ำเจ้าพระยา, ท่าน้ำปู่เจ้าสมิงพราย, อำเภอพระประแดง, ฝั่งธนบุรี รวมถึงถนนพระรามที่ 3 ซึ่งเชื่อมต่อมายังจังหวัดสมุทรปราการได้ด้วยสะพานวงแหวนอุตสาหกรรม

**รายละเอียด**

**สัญลักษณ์**
เดิมกำหนดให้ใช้เป็นรูปประตูป้อมปราการ สื่อถึงประตูเมืองเข้าจังหวัดสมุทรปราการ แต่ปัจจุบันเน้นใช้สีเขียวอ่อนตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทาง และทางเข้าออกสถานี เพื่อบ่งบอกว่าเป็นสถานีด้านตะวันออก

**รูปแบบ**
กว้าง 22.6 เมตร ยาว 150 เมตร มีช่วงพื้นที่รองรับรางรถไฟยาว 135 เมตร ประกอบด้วยชั้นจำหน่ายตั๋วและชั้นชานชาลา โดยชานชาลาจะเป็นแบบชานชาลาเกาะกลางเพื่อความสะดวกในการเปลี่ยนขบวนรถในกรณีที่ผู้ให้บริการเป็นอีกราย มีประตูอัตโนมัติกั้นชานชาลาแบบครึ่งความสูง

**ทางเข้า–ออก**
1 ทางเดินข้ามคลองสำโรง (ด้านเหนือของสถานี)
**ศูนย์การค้าอิมพีเรียลเวิลด์ สำโรง (สะพานเชื่อม), ตลาดสำโรง, โรงพยาบาลสำโรงการแพทย์ (บันไดเลื่อน)
**ตลาดเอี่ยมเจริญ, ซอยสุขุมวิท 113
*2 โรงน้ำแข็งสำโรง, ไปรษณีย์สำโรง, ซอยสุขุมวิท 80
*3 สถานีตำรวจภูธรสำโรงเหนือ, ป้ายรถประจำทางไปถนนเทพารักษ์ อำเภอบางพลี (ลิฟต์; ใช้ร่วมกับสายสีเหลือง ทางออก 3)
*4 ทางเดินข้ามทางแยกสำโรง (ด้านใต้ของสถานี)
**ปากทางแยกเทพารักษ์ ทิศใต้ ป้ายรถประจำทางไปปากน้ำ บางปู (บันไดเลื่อน; ใช้ร่วมกับสายสีเหลือง ทางออก 2)
**ถนนสุขุมวิทขาเข้า, ทางแยกปู่เจ้าสมิงพราย (บันไดเลื่อน)
*5 ปากทางแยกเทพารักษ์ ทิศเหนือ ป้ายรถประจำทางไปบางนา (ลิฟต์)
*6 ซอยนครทอง 1, ซอยนครทอง 2 (ลิฟต์)
จุดรวมพลอยู่ที่ทางออก 2 บริเวณหน้าไปรษณีย์สำโรง และทางออก 3 บริเวณหน้าสถานีตำรวจภูธรสำโรงเหนือ

**แผนผัง**
เนื่องมาจากมีการปรับแผนการเดินรถให้มีประสิทธิภาพด้วยการแยกระหว่างขบวนไปสถานีสำโรงและสถานีเคหะฯ เฉพาะช่วงเวลาเร่งด่วนของวันจันทร์-ศุกร์ รถไฟฟ้าที่สิ้นสุดที่สถานีสำโรง จะใช้ชานชาลาที่ 1 เป็นชานชาลาปลายทาง ผู้โดยสารที่ต้องการเดินทางไปสถานีเคหะฯ จะต้องออกจากขบวนรถ แล้วรอรถขบวนถัดไปที่ชานชาลาเดิม โดยจะมีเสียงประกาศแจ้งบนสถานีเป็นระยะ
ทั้งนี้หลังจากสิ้นสุดระยะเวลาเร่งด่วน รถไฟฟ้าที่สิ้นสุดการให้บริการที่สถานีสำโรง บางขบวนจะกลับเข้าให้บริการขบวนรถเต็มระยะตั้งแต่สถานีสำโรง-สถานีคูคต หรือให้บริการระยะสั้นจากสถานีสำโรง-สถานีหมอชิต เพื่อกลับเข้าสู่ศูนย์ซ่อมบำรุงหมอชิต โดยผู้โดยสารสามารถตรวจสอบได้จากเสียงประกาศภายในขบวนรถไฟฟ้า หรือกรณีเป็นขบวนรถรุ่นใหม่สามารถตรวจสอบสถานีปลายทางได้ที่หน้าจอแสดงผลการเดินรถ

**สิ่งอำนวยความสะดวก**
 ลิฟต์ และสิ่งอำนวยความสะดวกสำหรับผู้พิการ- ทางเดินเชื่อมจากสถานีไปยังตลาดสำโรง ห้างอิมพีเรียลเวิลด์ และบิ๊กซี สำโรง

**การแก้ปัญหาจราจรบริเวณทางแยกเทพารักษ์และทางแยกปู่เจ้าสมิงพราย**
สนข. และกรมทางหลวงได้พิจารณาหารือร่วมกันเพื่อปรับปรุงกายภาพของถนน ได้แก่การเพิ่มช่องจราจรถนนสุขุมวิทบริเวณทางแยกจาก 6 เป็น 8 ช่องจราจร และขยายสะพานข้ามคลองสำโรงจาก 4 เป็น 6 ช่องจราจร โดยไม่สร้างสะพานลอยข้ามทางแยก ทำให้สถานีสำโรงยังคงมีตำแหน่งที่สะดวกต่อการเชื่อมต่อของผู้ใช้บริการขนส่งมวลชน และไม่ต้องยกสถานีสูงเกินไป แต่มีความจำเป็นที่จะต้องรื้อถอนตึกด้านข้างเพื่อทำการขยายถนน ซึ่งได้มีการต่อต้านจากประชาชนในย่านสำโรง โดยขึ้นป้ายประท้วงและบอกให้สร้างได้โดยไม่ต้องขยายถนน ซึ่งในความเป็นจริงแล้วถ้าไม่ทำการขยายถนนเสียก่อนจะทำให้การจราจรติดขัดมากขึ้นไปอีก

**สถานีรถไฟฟ้ามหานคร สายนัคราพิพัฒน์ สถานีสำโรง**
สถานีสำโรง (รหัส: YL23) เป็นสถานีรถไฟฟ้ามหานครแบบยกระดับในเส้นทางสายนัคราพิพัฒน์ โดยยกระดับเหนือถนนเทพารักษ์ใกล้กับทางแยกเทพารักษ์

**ที่ตั้ง**
ถนนเทพารักษ์ บริเวณปากซอยเทพารักษ์ 2 ใกล้กับทางแยกเทพารักษ์ (จุดตัดกับถนนสุขุมวิท) ในพื้นที่หมู่ที่ 4 บ้านศรีบุญเรือง ตำบลเทพารักษ์ อำเภอเมืองสมุทรปราการ จังหวัดสมุทรปราการ

**รายละเอียด**

**สัญลักษณ์**
ใช้สีเหลืองตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทาง และทางเข้าออกสถานี เพื่อบ่งบอกว่าเป็นสถานีของสายนัคราพิพัฒน์

**รูปแบบ**
กว้าง 22.7 เมตร ยาว 140 เมตร มีช่วงพื้นที่รองรับรางรถไฟยาว 135 เมตร ประกอบด้วยชั้นจำหน่ายตั๋วและชั้นชานชาลา โดยชานชาลาจะเป็นแบบชานชาลาด้านข้าง มีประตูอัตโนมัติกั้นชานชาลาแบบครึ่งความสูง

**ทางเข้า–ออก**
ประกอบด้วยทางขึ้น–ลงปกติ ได้แก่
*1 ซอยเทพารักษ์ 4 (บันไดเลื่อน, ลิฟต์)
*2 ปากทางแยกเทพารักษ์ ทิศใต้, ป้ายรถประจำทางไปปากน้ำ บางปู (ใช้ร่วมกับสายสุขุมวิท ทางออก 4)
*3 สถานีตำรวจภูธรสำโรงเหนือ (ลิฟต์; ใช้ร่วมกับสายสุขุมวิท ทางออก 3)
*4 ตลาดเทพารักษ์ (บันไดเลื่อน, ลิฟต์)

**แผนผัง**
เนื่องจากเป็นสถานีปลายทาง และเปิดใช้ชานชาลาที่ 2 เพียงชานชาลาเดียว ขบวนรถที่มาจากสถานีทิพวัลจะสับรางเพื่อเข้าสู่ชานชาลาที่ 2 จากนั้นผู้โดยสารที่มาจากสถานีรายทางจะต้องลงจากขบวนรถทั้งหมด และผู้โดยสารที่จะโดยสารไปยังสถานีลาดพร้าวจะใช้ชานชาลาร่วมกับผู้โดยสารที่เดินทางมาจากสถานีรายทาง โดยผู้โดยสารที่จะโดยสารไปยังสถานีอื่น ๆ จะต้องรอจนกว่าผู้โดยสารที่มาจากสถานีรายทางออกจากขบวนรถทั้งหมด และรอให้เจ้าหน้าที่ตรวจสอบสภาพรถไฟฟ้าให้เรียบร้อยเสียก่อน จากนั้นขบวนรถไฟฟ้าจะออกจากสถานีเข้าสู่สถานีทิพวัลต่อไป

**สิ่งอำนวยความสะดวก**
 ลิฟต์ และสิ่งอำนวยความสะดวกสำหรับผู้พิการ- ทางเดินเชื่อมจากสถานีไปยังตลาดสำโรง ห้างอิมพีเรียลเวิลด์ และบิ๊กซี สำโรง

**เวลาให้บริการ**

**รถโดยสารประจำทาง**

**3 ถนนสุขุมวิท (ทางออกที่ 3 สายสีเขียว/ทางออกที่ 2 สายสีเหลือง)**
 1 เส้นทางที่มีรถรองรับวีลแชร์

**องค์การขนส่งมวลชนกรุงเทพ**

**รถเอกชน**

**รถชานเมือง และรถหมวด 4**

**3268 ถนนเทพารักษ์**
 1 เส้นทางที่มีรถรองรับวีลแชร์

**องค์การขนส่งมวลชนกรุงเทพ**

**สถานที่ใกล้เคียง**
 คลองสำโรง- ทางแยกเทพารักษ์และทางแยกปู่เจ้าสมิงพราย- สถานีตำรวจภูธรสำโรงเหนือ- ตลาดสำโรง- ตลาดเอี่ยมเจริญ- ตลาดเทพารักษ์- ศูนย์การค้าอิมพิเรียลเวิลด์ สำโรง
** บิ๊กซี ซูเปอร์เซ็นเตอร์ สาขาสำโรง- โรงพยาบาลสำโรงการแพทย์

**อ้างอิง**
หมวดหมู่:สถานีรถไฟฟ้าบีทีเอส สายสุขุมวิท
หมวดหมู่:สถานีรถไฟฟ้ามหานคร สายนัคราพิพัฒน์
หมวดหมู่:สถานีรถไฟฟ้าในอำเภอเมืองสมุทรปราการ
หมวดหมู่:สิ่งก่อสร้างตั้งแต่ พ.ศ. 2560